stanford-oval/wikipedia huggingface dataset:
Cop Land

| Cop Land |
| --- | --- |
 Blu-ray-julkaisun kansikuva. Pohjoismaissa on julkaistu ainoastaan elokuvan teatteriversio.
Ohjaaja:  James Mangold
Käsikirjoittaja:  James Mangold
Tuottaja:  Cathy Konrad Ezra Swerdlow  Cary Woods
Säveltäjä:  Howard Shore
Kuvaaja:  Eric Alan Edwards
Leikkaaja:  Craig McKay
Pääosat:  Sylvester Stallone Harvey Keitel Ray Liotta Robert De Niro Peter Berg Janeane Garofalo Robert Patrick Michael Rapaport Annabella Sciorra
Valmistustiedot
Valmistusmaa:  Yhdysvallat
Tuotantoyhtiö:  Miramax Films
Levittäjä:  Miramax Netflix Fandango at Home (käännä suomeksi)
Ensi-ilta:   15. elokuuta 1997  22. toukokuuta 1998
Kesto:  104 minuuttia (teatteriversio) 116 minuuttia (ohjaajan versio)
Alkuperäiskieli:  englanti
Budjetti:  15 000 000 dollaria
Tuotto:  44 862 187 dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Cop Land on vuonna 1997 ensi-iltansa saanut yhdysvaltalainen toimintatrilleri, jonka on ohjannut James Mangold. Elokuvan pääosissa ovat Sylvester Stallone, Harvey Keitel, Ray Liotta ja Robert De Niro.
Stallone palkittiin roolistaan parhaana miesnäyttelijänä Tukholman elokuvajuhlilla.
Juoni

Cop Land kertoo Freddy Heflinistä, joka toimii New Jerseyssä sijaitsevan Garrisonin kuvitteellisen pikkupaikkakunnan šeriffinä. Garrisonissa asuu paljon New Yorkissa työskenteleviä poliiseja, joiden johdossa on Ray Donlan. Freddy tottelee poliiseja minkä kerkiää, sillä hän on hiukan kateellinen heille – hänestä kun ei koskaan tullut poliisia nuoruudessa kärsityn kuulovamman vuoksi.
Donlanin veljenpoika Murray Babitch lähtee ajamaan takaa kahta nuorta, jotka kolhivat hänen autoaan. Babitch ampuu vahingossa kolhijat, mutta Donlan lavastaa heidän kuolemansa. Freddy kuitenkin huomaa Babitchin olevan elossa, samalla kun New Yorkista saapuu poliisin sisäisen tutkinnan etsivä Moe Tilden, joka epäilee kaupungin poliisien olevan lahjottuja. Freddy ei aluksi halua uskoa koko asiaa, mutta kun hän tapaa Gary Figgisin, hän tulee toisiin aatoksiin.
Näyttelijät

| 0 | 1 | 2 |
| --- | --- | --- |
|  Sylvester Stallone  | … |  Freddy Heflin   |
|  Harvey Keitel  | … |  Ray Donlan   |
|  Ray Liotta  | … |  Gary Figgis   |
|  Robert De Niro  | … |  Moe Tilden   |
|  Robert Patrick  | … |  Jack Rucker   |
|  Peter Berg  | … |  Joey Randone   |
|  Janeane Garofalo  | … |  Cindy Betts   |
|  Michael Rapaport  | … |  Murray Babitch   |
|  Annabella Sciorra  | … |  Liz Randone   |
Zëri

| Zëri |
| --- | --- |
Lehtityyppi:  sanomalehti
Levikki:  Kosovossa ei nykyisin julkaista levikkitietoja.
Perustettu:  1999
Päätoimittaja:  Lavdim Hamidi
Kotikunta:  Priština
Kotimaa:  Kosovo
Kieli:  albania
Aiheesta muualla
Kotisivu
Zëri (”Ääni”) on kosovolainen päivittäin ilmestyvä albaniankielinen sanomalehti. Se on perustettu vuonna 1999. Lehteä julkaisee NPIB “Zëri”. Päätoimittajana toimii Lavdim Hamidi.
Historia

Toimittajat Blerim Shala, Halil Matoshi ja Bardh Hamzaj perustivat sanomalehden vuonna 1999 nimellä Zëri i Ditës. Lehteä julkaisi lahjoittajien tuella Zëri Publishing Enterprise.
Tammikuussa 2006 lehden nimeksi vaihdettiin Zëri.
Index Kosovan ja Gallup Internationalin vuonna 2006 tekemän mielipidetiedustelun mukaan Zëri oli Kosovon kolmanneksi luetuin sanomalehti. Vuonna 2009 omistajat myivät lehden Remzi Ejupille ja Lazim Destanille.
Vuonna 2018 Remzi Ejupi omisti Zëristä 50 % ja Lazim Destani 50 %. Ejupi omistaa myös matkatoimisto Eurokohan, FC Pristina -jalkapalloseuran ja hänellä on liiketoimia Saksassa. Destani omistaa myös tekstiiliyritys Kosovatexin.
Zénia

| Zénia Ζένια |
| --- | --- |
 Zénian kylää.
 Zénia
 Koordinaatit: 35°12′34″N, 25°34′59″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Ágios Nikólaos
Hallinto:  
 – Asutustyyppi:  kylä
 – Kallikrates-koodi:  7201010601
Väkiluku (2021):  15
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Zénia (kreik. Ζένια) on Kreikan kylä, joka sijaitsee Kreetan saarella. Se kuuluu hallinnollisesti Ágios Nikólaoksen kuntaan, Lasíthin alueyksikköön ja Kreetan alueeseen. Kylän väkiluku on 15 (2021).
Zénian seudun maisemia.
Zénian kylä sijaitsee Kreetan itäisissä keskiosissa noin 24 kilometriä länteen Ágios Nikólaoksen kaupungista. Zénia muodostaa myös laajemman kyläyhdyskunnan (Δημοτική Κοινότητα Ζενίων, Dimotikí Koinótita Zeníon), johon kuuluvat varsinaisen Zénian kylän lisäksi kylät Adrianós, Amygdáloi, Áno Amygdáloi ja Roussapidiá. Koko yhdyskunnan väkiluku on 31 (2021).
Aiheesta muualla

Kuvia tai muita tiedostoja aiheesta Zénia Wikimedia Commonsissa
Zeppelin

Zeppelin viittaa seuraaviin asioihin:
zeppeliini, jäykkärunkoinen ilmalaivatyyppi
Luftschiffbau Zeppelin, ilmalaivavalmistaja tai jokin sen tuotteista, kuten
Graf Zeppelin, zeppeliinialus
Graf Zeppelin II, zeppeliinialus
Graf Zeppelin, natsi-Saksan laivaston keskeneräiseksi jäänyt lentotukialus
Led Zeppelin, englantilainen rockyhtye
Ferdinand von Zeppelin, saksalainen kreivi
Kauppakeskus Zeppelin, kauppakeskus Kempeleessä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zeppelin”, voi hakea sivunnimihaulla, laajalla sivunnimihaulla tai tekstihaulla.
Copa Airlines

| Copa Airlines |
| --- | --- |

 IATA: CM  –  ICAO: CMP 
Kutsukoodi:  COPA
Perustettu:  21. kesäkuuta 1944
Laivaston koko:  85
Kohteiden määrä:  74
Tunnuslause:  Connected, everything is possible
Solmukohdat:  Tocumenin kansainvalinen lentoasema El Doradon kansainvälinen lentoasema La Auroran kansainvälinen lentoasema Juan Santamarían kansainvalinen lentoasema Augusto C. kansainvälinen lentoasema
Emoyhtiö:  Copa Holdings, S.A.
Tytäryhtiö(t):  Copa Airlines Colombia Wingo
Kotipaikka:   Panama City, Panama
Kanta-asiakasohjelma:  ConnectMiles
Allianssi:  Star Alliance
Avainhenkilö(t):  Pedro Heilbron (CEO) Jose Montero (CFO)
Yhtiön sivut:  www.copaair.com
Copa Airlines on Panaman kansallinen lentoyhtiö ja maan johtava lentoyhtiö, jolla on reittikohteita Pohjois-, Väli- ja Etelä-Amerikassa sekä Karibialla. Copa on lyhenne Compañía Panameña de Aviaciónista. Continental Airlines osti 49 prosenttia yhtiöstä 19. toukokuuta 1999. Copa osti 90 prosenttia kolumbialaisesta AeroRepúblicasta 1. kesäkuuta 2005.
Laivasto

Laivaston keski-ikä heinäkuussa 2022 on 9,1 vuotta.
| Konetyyppi | Lukumäärä | Tilauksia | Huomautuksia |
| --- | --- | --- | --- |
| Boeing 737-700 | 9 | — | Poistuu laivastosta vuonna 2024. |
| Boeing 737-800 | 59 | — |  |
| Boeing 737 MAX 8 | — | 12 |  |
| Boeing 737 MAX 9 | 17 | 12 |  |
| Boeing 737 MAX 10 | — | 15 |  |
| Yhteensä | 85 | 39 |  |
Reittikohteet

Pohjois-Amerikka
Meksiko
Cancún
Guadalajara
México
Yhdysvallat
Los Angeles
Miami
New York (John F. Kennedyn kansainvälinen lentoasema)
Orlando
Washington, DC
Väli-Amerikka
Costa Rica
San José
Kuuba
Havanna
Dominikaaninen tasavalta
Punta Cana
Santiago de los Caballeros
Santo Domingo
El Salvador
San Salvador
Guatemala
Guatemala City
Haiti
Port-au-Prince
Honduras
Tegucigalpa
San Pedro Sula
Jamaika
Kingston
Nicaragua
Managua
Panama
Panama City
Puerto Rico
San Juan
Trinidad ja Tobago
Port of Spain
Etelä-Amerikka
Argentiina
Buenos Aires
Córdoba
Brasilia
Belo Horizonte
São Paulo
Manaus
Rio de Janeiro
Chile
Santiago de Chile
Kolumbia
Barranquilla
Bogotá
Cali
Cartagena
Medellín
San Andrés
Ecuador
Guayaquil
Quito
Peru
Lima
Uruguay
Montevideo
Venezuela
Caracas
Maracaibo
Copa Airlinesin Boeing 737-700 laskeutumassa Juan Santamarían kansainväliselle lentoasemalle.
Copa Airlinesin Boeing 737-800 Star Alliancen värityksessä.
Copa Airlinesin Boeing 737 MAX 9 John F. Kennedyn kansainvälisellä lentoasemalla.
Copa Airlinesin Boeing 737-800 nousemassa Los Angelesin kansainväliseltä lentoasemalta vuonna 2014.
Young Buck

| Young Buck |
| --- | --- |

Henkilötiedot
Syntynyt: 15. maaliskuuta 1981 (ikä 43) Nashville, Tennessee
Ammatti:  Hip-hop -artisti
Muusikko
Taiteilijanimi:  Young Buck, Buck Marley
Aktiivisena:  1999–
Tyylilajit:  Rap
Yhtyeet:  G-Unit
Levy-yhtiöt:  G-Unit, CaShville
Aiheesta muualla
www.young-buck.com
  [ Muokkaa Wikidatassa ] [ ohje ]  
Young Buck (oik. David Darnell Brown, s. 15. maaliskuuta 1981 Nashville, Tennessee) on yhdysvaltalainen räppäri, joka kuului G-Unit -ryhmään. Hänen albuminsa Straight Outta Ca$hville (2004) herätti paljon huomiota ja nousi listoilla aina kolmanneksi asti. Levyä myytiin runsaat 1,5 miljoonaa kappaletta Yhdysvalloissa ja noin 2,3 miljoonaa maailmanlaajuisesti.
Young Buck perusti myös oman levy-yhtiönsä G-unit South/CaShville Records.
Studioalbumit

Straight Outta Ca$hville (2004)
Buck The World (2007)
Aiheesta muualla

Kuvia tai muita tiedostoja aiheesta Young Buck Wikimedia Commonsissa
Yusra Mardini

| Yusra Mardini |
| --- | --- |

Henkilötiedot
Syntynyt: 5. maaliskuuta 1998 
Uimari
Lajit:  selkä ja krooli
Aiheesta muualla
www.yusra-mardini.com
Yusra Mardini (s. 5. maaliskuuta 1998) on syyrialainen uimari. Mardini edusti pakolaisten olympiajoukkuetta Rion olympialaisissa 2016 ja kilpaili olympialipun alla. Mardini edusti Syyriaa lyhyen radan MM-kilpailuissa Istanbulissa 2012. Elokuussa 2015 hän lähti Syyrian pääkaupungista, Damaskoksesta, yhdessä siskonsa Sarahin kanssa sotaa pakoon. Hän asuu Berliinissä, Saksassa.
Lähtö Syyriasta

Yusra jätti Damaskoksen siskonsa Sarahin kanssa elokuussa 2015. He pakenivat Libanonin kautta ensin Turkkiin, jossa he maksoivat salakuljettajille päästäkseen Kreikkaan. Heidän ensimmäinen yrityksensä epäonnistui, kun Turkin rannikkovartijat veivät heidän veneensä takaisin maihin. Toisella yrityksellä he ottivat pienemmän veneen, johon tuli 20 ihmistä, joista vain kolme osasi uida. Puoli tuntia lähdön jälkeen vene alkoi hörppimään vettä, koska se oli tarkoitettu vain kuudelle ihmiselle. Matkustajat heittivät laukkunsa laidan yli, mutta se ei riittänyt pysäyttämään veden tuloa veneeseen. Viimeisenä toivona Yusra, Sarah ja muu vahva uimari hyppäsivät mereen, jotta vene keventyisi. He olivat meressä 3,5 tuntia kunnes saapuivat Lesbokseen. Seuraavaksi he matkustivat siskonsa kanssa Makedoniaan, Serbiaan, Unkariin ja Itävaltaan, kunnes pääsivät Saksaan.
Zipári

| Zipári Ζηπάρι |
| --- | --- |
 Zipári
 Koordinaatit: 36°52′35″N, 27°12′18″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Kos
Kunta:  Kos
Hallinto:  
 – Asutustyyppi:  kaupunki
 – Kallikrates-koodi:  6401020101
Väkiluku (2011):  3 227
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Zipári (kreik. Ζηπάρι; kath.kreik. Ζηπάριον, Zipárion) on Kreikan kaupunki, joka sijaitsee Kosin saarella ja kuuluu Kosin kuntaan, Kosin alueyksikköön ja Etelä-Egean saarten alueeseen. Se kuului aiemmin Díkaioksen kuntaan ja vuodesta 2011 lähtien Kosin kunnan Díkaioksen kunnallisyksikköön. Kaupunki on osa Asfendioún kyläyhdyskuntaa. Kaupungin väkiluku on 3 227 (vuonna 2011).
Zipári sijaitsee Kosin saaren pohjoisosassa noin seitsemän kilometriä saaren pääkaupungista Kosista länteen. Kaupunki on kasvanut viime vuosina nopeasti, sillä monet ovat muuttaneet sinne Kosin kaupungista.
Zira

Zira voi tarkoittaa jotakin seuraavista:
Zira, simpanssihahmo tieteisromaanissa Apinoiden planeetta ja siihen perustuvissa elokuvissa
Zira, leijonahahmo elokuvassa Leijonakuningas 2 – Jylhäkallion ylpeys
Zira, paikkakunta Punjabin osavaltiossa Intiassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Zira”, voi hakea sivunnimihaulla, laajalla sivunnimihaulla tai tekstihaulla.
Colobus vellerosus

| Colobus vellerosus |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Heimo::  Vanhan maailman häntäapinat Cercopithecidae
Suku::  Gueretsat Colobus
Laji::  vellerosus
Kaksiosainen nimi
 Colobus vellerosus  I. Geoffroy Saint-Hilaire, 1834 
 Levinneisyyskartta
Katso myös
   Colobus vellerosus Wikispeciesissä   Colobus vellerosus Commonsissa 
Infobox OKNimi-testi OKIUCN-testi OK: 
Colobus vellerosus on Länsi-Afrikassa tavattava gueretsa. Kansainvälinen luonnonsuojeluliitto eli IUCN on määritellyt sen äärimmäisen uhanalaiseksi lajiksi. Lajin kannan koko on arviolta alle 1 500 yksilöä.
Taksonomia

Colobus vellerosus on monotyyppinen laji, eli sitä ei jaeta omiin alalajeihinsa. Se on määritelty omaksi lajikseen valkohäntägueretsasta (Colobus polykomos) kallon morfologisten erojen, eri värityksen ja urosten ääntelyn perusteella. Joissain lähteissä siihen on kuitenkin viitattu valkohäntägueretsan synonyymina.
Koko ja ulkonäkö

Colobus vellerosus on keskikokoinen apinalaji. Urokset ovat hieman naaraita kookkaampia. Urosten ruumiin keskipituus on 663 mm, hännän pituus 865 mm ja paino 8,5 kg. Naaraiden vastaavat lukemat ovat 623 mm, 834 mm ja 6,9 kg. Naaraat  ja urokset ovat samanvärisiä. Turkki on pääosaltaan musta. Naamaa ympäröi leveä valkoinen harja. Sääressä on harmaa laikku. Häntä on valkoinen ja sen päässä on tupsu. Poikaset ovat syntyessään valkoisia ja niiden turkki harmaantuu 7–11 viikon iässä. Noin 12-viikon iässä ne ovat saaneet täysikasvuisille tuyypillisen mustavalkoisen turkin.
Levinneisyys ja elinympäristö

Lajin levinneisyysalue ulottuu Norsunluurannikolta Sassandra- ja Bandamajokien väliltä kohti itää Ghanaan, Togoon, Beniniin ja Nigeriaan. Levinneisyysalue on kuitenkin hyvin laikuttainen. Nigeriassa lajin esiintyminen ei ole täysin varmaa. Joitakin havaintoja on tehty Old Oyon kansallispuistota ja Oparan luonnonsuijelualueelta maan länsiosassa. Burkina Fasosta laji on todennäköisesti jo hävinnyt.
Lajin elinympäristö käsittää alavien maiden sademetsiä, suometsiä, puolivihantia metsiä ja savannialueiden galleriametsiä.
Elintavat

Colobus vellerosus esiintyy ryhmissä, joiden keskikoko Ghanan Boabeng-Fiema Monkey Sanctuary-suojelualueella 15,11 ja ympäröivällä seudulla 10,3 yksilöä. Ryhmissä voi olla yksi tai useampi uros. Urokset voivat muodostaa myös kokonaan omia ryhmiään. Ryhmien kotialueilla on kokoa 11–48 hehtaaria.
Varsinaista lisääntymiskautta ei ilmeisesti ole. Naaraat voivat paritella useamman uroksen kanssa. Tiineys kestää noin kuusi kuukautta. Poikasia on kerrallaan yksi.
Colobus vellerosus käyttää ravinnokseen kasveja. Vuonna 2015 erään tutkitun ryhmän ravinnosta 60,3 % oli lehtiä, 33,3 % hedelmiä ja 6,4 % muita ravinnonlähteitä, kuten siemeniä, kukkia ja kaarnaa. Suurin osa ravinnosta löytyy mulperikasveista (Moraceae), kapokkikasveista (Bombacaceae) ja tuntopuukasveista (Mimosaceae). Yleensä apinat ruokailevat puiden keskiosissa tai latvustossa. Tarkempi ruokavalio vaihtelee jonkin verran kausittain. Sadekaudella korostuvat kypsät lehdet, sadekaudella puolestaan siemenet ja hedelmät.
Lajin tunnettuja petoeläimiä ovat leopardi (Panthera pardus) ja leijona (Panthera leo). Todennäköisiä petoeläimiä ovat myös keisarijalokotka (Stephanoaetus coronatus) ja simpanssi (Pan troglodytes).
Uhat ja suojelu

Kansainvälinen luonnonsuojeluliitto eli IUCN on määritellyt lajin Colobus vellerosus äärimmäisen uhanalaiseksi lajiksi. Kannan koko on arviolta alle 1 500 yksilöä.
Lajin pääasiallinen uhkatekijä on metsästys ja toissijainen metsästys. Väestön määrä lajin levinneisyysalueella kasvaa nopeasti ja asutus on tiheää. Eläinten metsästys ravinnoksi (ns. bushmeat) ylipäätänsä on useimmilla alueilla hallitsematonta. Joillakin paikkakunnilla apinoita on suojellut niiden pitäminen pyhänä. Näilläkin paikoilla lajia uhkaa perinteisten uskomusten katoaminen. Lajin asuttamia metsiä on lisäksi kaadettu esimerkiksi plantaaseiksi tai muuksi viljelymaaksi. Joitakin metsiä on hakattu ja jätetty kokonaan tyhjilleen.
Laji kuuluu CITES-sopimuksen liitteeseen II. Suojehankkeita ovat käynnistäneet Centre Suisse de Recherches Scientifiques en Côte d’Ivoire ja Action pour la Conservation de la Biodiversité Côte d'Ivoire Norsunluurannikolla, sekä West African Primate Conservation Action Ghanassa.
Vuonna 2018 arvioitiin, että tämä laji on maailman 25 uhanalaisimman apinalajin joukossa.
Turkki saksalaisesta kokoelmasta.
Östberga

Östbergassa sijaitsee Årsta partihallar -niminen tukkukauppakeskus. Kuva on kesältä 1962.
Östberga on yksi Ruotsin pääkaupungin Tukholman kaupunginosista. Se sijaitsee Tukholman eteläosassa ja kuuluu Enskede-Årsta-Vantörin kaupunginosa-alueeseen. Kaupunginosan alueella sijaitsee paljon teollisuutta. Vuonna 2001 Östbergassa oli asukkaita 4 614, ja maa-alaltaan kaupunginosa on 1,94 neliökilometrin suuruinen.
Aiheesta muualla

Wikimedia Commonsissa on kuvia tai muita tiedostoja aiheesta .
Stockholms stadsmuseum: Östberga (ruotsiksi)
Tukholman kaupunginosat
Östen Holsti

Östen Holsti.
Östen Nikolai Holsti (23. maaliskuuta 1887 Helsinki – 5. lokakuuta 1952 Portland, Oregon, Yhdysvallat) oli suomalainen lääkäri ja professori. Hän toimi lääkärinä Yhdysvalloissa 1913–1920, sisätautiopin professorina Helsingin yliopistossa 1933–1951 ja vuodesta 1948 Portlandin yliopiston vierailevana professorina. Hän julkaisi patologis-anatomisia tutkimuksia muun muassa arteritis verrucosasta ja tulehduksellisista sydänläppävioittumista.
Holstin isä oli professori Hugo Holsti.
Aiheesta muualla

Korppi-Tommola, Aura: / Holsti, Östen (1887–1952). Kansallisbiografia-verkkojulkaisu (maksullinen).  4.5.2001. Helsinki:  Suomalaisen Kirjallisuuden Seura.
Catan

| Catan |
| --- | --- |

Ikäsuositus:  10+
Pelin kesto:  45–60 min
Monimutkaisuus:  keskitasoa
Strategisuus:  korkea
Satunnaisuus:  keskitasoa
 BoardGameGeek 
Catan (aiemmin Catanin uudisasukkaat) on Klaus Teuberin kehittämä lautapeli. Se julkaistiin ensimmäisen kerran Saksassa 1995 nimellä Die Siedler von Catan. Suomeksi peli ilmestyi syksyllä 2004.
Catan-lautapelisarjan osia on myyty yli 15 miljoonaa kappaletta ja se on käännetty 30:lle kielelle. Eräs syy pelin suosioon on pelilaudan satunnaisuuden tuoma vaihtelu.
Pelin idea

Pelaajat edustavat uudisasukkaita, jotka perustavat siirtokunnan aikaisemmin asumattomalle Catanin saarelle. Tavoitteena on laajentaa omaa siirtokuntaa rakentamalla lisää teitä, kyliä ja kaupunkeja, joista saadaan pisteitä. Lisäksi pelaaja voi ostaa kehityskortteja, joilla voi saada ylimääräisiä raaka-ainekortteja, rakentaa armeijaa ritarikorteista tai saada lisäpisteitä. Pelin voittaa pelaaja, joka ensimmäisenä saavuttaa ennen peliä sovitun pistemäärän – yleensä kymmenen pistettä.
Pisteytys:
Kylä, 1p
Kaupunki, 2p
Vähintään viiden tien pituinen pisin tie, 2p
Vähintään kolmen ritarin suuruinen isoin armeija, 2p
Lisäksi pelissä on viisi yhden pisteen arvoista kehityskorttia
Pelin idea > Pelilauta

Saari koostuu 37 erilaisia maastotyyppejä edustavista kuusikulmioista eli heksoista, jotka asetetaan pelin aluksi pöydälle satunnaisessa järjestyksessä. Maastotyyppejä on kuusi, joista jokainen autiomaata lukuun ottamatta tuottaa yhtä viidestä raaka-ainesta. Lisäksi näiden ympärille asetetaan merialueet ja satamat. Tämän jälkeen resurssiheksoihin asetetaan numerot, jotka noudattavat numerolapussa olevaa aakkosjärjestystä. Jokainen pelaaja aloittaa kahdella kylällä, joihin molempiin liittyy yksi tie. Kaikki kylät asetetaan heksojen kulmiin siten etteivät kaksi kylää ole vierekkäisissä kulmissa – toisin sanoen kaikkien kylien välissä on oltava vähintään kaksi heksan sivua. Tiet puolestaan asetetaan heksojen sivuille.
Pelin idea > Raaka-aineet

Jokaisen vuoron alussa heitetään kahta kuusisivuista noppaa, joiden yhteistulos määrää mitkä heksat tuottavat raaka-aineita. Pelaaja, jolla on heitetyn numeron osoittaman heksaruudun kulmassa kylä tai kaupunki, saa heksaruudun maastotyypin tuottamaa raaka-ainetta yhden kappaleen jos hänellä on kylä heksan kulmassa, tai kaksi jos hänellä on kaupunki. Maastotyyppejä on kuusi, joista metsä tuottaa puuta, niitty villaa, pelto viljaa, kukkula tiiltä ja vuori kiveä. Autiomaa ei tuota mitään eikä siinä myöskään ole numeroa.
Raaka-ainekorteilla voidaan rakentaa lisää teitä, kyliä tai kaupunkeja. Lisäksi niillä voidaan ostaa kehityskortteja. Raaka-aineita tarvitaan rakentamiseen seuraavasti
Kylä: puu, villa, vilja ja tiili
Kaupunki: 3 x kivi, 2 x vilja
Tie: puu ja tiili
Kehityskortti: villa, vilja ja kivi
Pelin idea > Raaka-aineet > Kehityskortit

Ritari, toimii kuin heitettäisiin seiska, mutta kortteja ei tarvitse heittää pois
Keksintö (kaksi vapaavalintaista resurssikorttia)
Monopoli (kaikki valitun raaka-aineen kortit muilta pelaajilta)
Voittopistekortit (yksi voittopiste lisää korttia kohti)
Tienrakennuskortti (kaksi tienpätkää ilmaiseksi)
Pelin idea > Numero seitsemän ja rosvo

Jos noppien yhteistulos on seitsemän, joutuu jokainen pelaaja, jolla on yli seitsemän raaka-ainekorttia kädessään, hylkäämään puolet korteistaan pyöristettynä alaspäin – esimerkiksi yhdeksästä kortista joutuu hylkäämään neljä. Tämän jälkeen tuloksen heittänyt pelaaja asettaa rosvon johonkin heksaruudun numeroon. Näin kyseinen heksa ei tuota raaka-aineita niin kauan, kuin rosvo on sen päällä. Lisäksi rosvon asettanut pelaaja saa varastaa yhden kortin keneltä tahansa pelaajalta, jolla on kylä tai kaupunki yhdessä kyseisen heksaruudun kulmista.
Pelin idea > Kaupankäynti

Raaka-ainekorteilla voidaan myös käydä kauppaa. Kaupanteko on olennainen osa peliä, jossa raaka-aineiden vaihtoarvo määräytyy kysynnän ja tarjonnan perusteella.
Tietyn raaka-aineen satamassa voi vaihtaa kyseistä raaka-ainetta suhteessa 2:1, eli puusatamassa kahdella puulla voi saada mitä tahansa yhden kortin. On olemassa myös satamia, jossa voi vaihtaa mitä tahansa raaka-ainetta suhteessa 3:1. Jos pelaajalla ei ole satamia, hän voi vaihtaa pankissa raaka-ainetta suhteessa 4:1.
Lisäosat

Catanin merenkävijät (engl. Seafarers of Catan)
Seafarers of Catan 5–6 player expansion (englanniksi)
Cities & Knights (englanniksi)
Cities & Knights of Catan 5–6 player expansion (englanniksi)
Traders and Barbarians (englanniksi)
Aiheesta muualla

Wikimedia Commonsissa on kuvia tai muita tiedostoja aiheesta .
Catan.com. Catan-pelien kotisivu.
S3D Connector
Yövieraat

Yövieraat voi tarkoittaa ainakin seuraavia:
Yövieraat, YUP-yhtyeen albumi vuodelta 1996
Yövieraat (Gothic), Ken Russellin ohjaama elokuva vuodelta 1986
Yövieraat, vuosina 1988–2001 toiminut suomalainen kokeellisen teatterin ryhmä.
Yövieraat (Nacht mit Gästen), Peter Weissin näytelmä vuodelta 1963.
X-Men Origins: Wolverine (videopeli)

| X-Men Origins: Wolverine |
| --- | --- |

Kehittäjä:  Raven Software (PS3/Windows/X360) Amaze Entertainment (Wii/PS2) Griptonite Games (PSP/DS)
Julkaisija:  Activision
Jakelija:  Marvel Entertainment 20th Century Fox
Ohjaaja:  Margaret Tang
Käsikirjoittaja:  Marc Guggenheim
Säveltäjä:  Paul Haslinger
Pelisarja:  Wolverine film series
Pelimoottori:  Unreal Engine 3 (PS3, Windows, Xbox 360), Hybrid Engine
Julkaistu:   1. toukokuuta 2009
Lajityyppi:  Hack and slash, toimintaseikkailu
Pelimuoto:  yksinpeli
Ikäluokitus:  ESRB: M  Virheellinen ESRB-arvo PEGI: 18Virheellinen PEGI-arvo
Alusta:  Nintendo DS, PlayStation 2, PlayStation 3, PlayStation Portable, Windows, Wii, Xbox 360
Jakelumuoto:  Blu-ray, DVD, UMD, optinen levy, pelimoduuli
Lisää peliartikkeleitaVideopelien teemasivulla
Infobox OK    : 
X-Men Origins: Wolverine on vuonna 2009 julkaistu videopeli, joka perustuu samannimiseen elokuvaan. Peli julkaistiin samaan aikaan elokuvan kanssa 1. toukokuuta 2009 PlayStation 3, Xbox 360, Wii, PlayStation 2, Nintendo DS ja PlayStation Portable -konsoleille sekä tietokoneelle. Pelin kehittäjänä toimi pääasiassa Raven Software, joka käyttää pelissä Unreal Engine 3 pelimoottoria. Wiin ja PS2:n versiot ovat kuitenkin Amaze Entertainment kehittämiä ja käsikonsolien versioista vastuussa oli Griptonite Games.
Pelissä pelaaja ohjaa Wolverinea pelin läpi ja pääsee selvittämään hahmon alkuperää.